Palestínčania vyhlásili v Predjordánsku generálny štrajk; Izrael posilnil armádu
Rozhodnutie Spojených štátov uznať Jeruzalem za hlavné mesto Izraela vyvolalo štrajky Palestínčanov žijúcich v Predjordánsku.
Palestínska vláda vyhlásila na Západnom brehu Jordánu a vo východnom Jeruzaleme generálny štrajk a uzatvorila všetky obchodné strediská, školy a verejné inštitúcie.
Stovky rozhnevaných Palestínčanov vyšli v noci na štvrtok napriek nepriaznivému počasiu do ulíc vo viacerých mestách v pásme Gazy a v Predjordánsku. Demonštranti vykrikovali protitrumpovské heslá a zapaľovali pneumatiky.
Polícia zadržala desiatich palestínskych výtržníkov.
Agentúra DPA zhodnotila, že napriek tomu k rozsiahlym protestom alebo zrážkam medzi Palestínčanmi a izraelskými bezpečnostnými zložkami nedošlo.
Izraelská armáda posilnila prítomnosť svojich jednotiek v Predjordánsku po tom, ako americký prezident Donald Trump oznámil svoje rozhodnutie sťahovať americkú ambasádu do Jeruzalema. Izraelská vláda sa totiž obáva zvýšených nepokojov a násilností v týchto oblastiach obývaných vo veľkej miere Palestínčanmi.
"Až do rozhodnutia generálneho štábu o posúdení situácie sa rozhodlo, že armáda posilní oblasť Judska a Samárie spoločne s rozviedkou a územnou obranou," oznámila armáda použijúc biblické termíny pre Západný breh Jordánu, uviedla agentúra DPA.
Lesný požiar v okolí Yosemitského národného parku sa nedarí zlikvidovať
Lesný požiar, s ktorým hasiči bojujú už viac ako týždeň na západe Spojených štátov, sa ďalej priblížil Yosemitskému národnému parku na severe Kalifornie.
Británia by nemusela zaplatiť za brexit, ak neuzavrie obchodnú dohodu s EÚ
Británia by nemusela zaplatiť účet za brexit vo výške 39 miliárd libier (44,55 miliardy eur) v prípade, že sa neuzavrie dohoda o obchode s Európskou úniou (EÚ).
Streľbu v losangeleskom supermarkete má na svedomí 28-ročný muž
Rukojemnícku drámu v supermarkete v americkom meste Los Angeles, ktorá si vyžiadala jednu obeť a najmenej šesť zranených, má na svedomí 28-ročný muž.
Smer-SD by mohol Lajčáka presvedčiť na prezidentskú kandidatúru
Podpredseda vlády a Smeru-SD Richard Raši stále verí, že by sociálni demokrati mohli presvedčiť Miroslava Lajčáka, aby sa v prezidentských voľbách uchádzal o palác.